# MEGÁLLAPODÁS

# TÉRÍTÉSMENTES VAGYONÁTADÁSRÓL

Amely létrejött egyrészről

# az Aligátor Vízilabda Utánpótlás Sportegyesület (székhelye: 9700 Szombathely, Varasd utca 14., adószáma: 18032736-1-18, nyilvántartási száma: 18-02-0200291, képviseli önálló képviseletre jogosult elnöke Juhász Tibor) (a továbbiakban: Egyesület) között a mai napon, mint tulajdonos, és átadó (a továbbiakban: AVUS SE),

másrészről

**Szombathely Megyei Jogú Város Önkormányzata** (székhely: 9700 Szombathely Kossuth Lajos utca 1-3.; törzsszám: 733656; adószám: 15733658-2-18; statisztikai számjel: 15733658-8411-321-18 képviseli: Dr. Puskás Tivadar polgármester), mint **átvevő** (a továbbiakban: **Önkormányzat)**,

együttesen Felek – bármelyikük külön nem nevesítve Fél – között, az alulírott napon és helyen, az alábbi feltételekkel:

1. A felek rögzítik, hogy a szombathelyi belterületi 3684/10 helyrajzi szám alatt felvett és a természetben a Szombathely, Bartók Béla krt. 41. szám alatt található kivett uszoda, gyógyfürdő megnevezésű 2 ha 9709 m2 alapterületű ingatlan a VASIVÍZ ZRt. kizárólagos tulajdonát képezi. A tulajdoni lap tanúsága szerint az ingatlant az E.ON Észak-Dunántúli Áramhálózati ZRt. javára bejegyzett vezetékjog terheli. Ezt meghaladóan az ingatlan per-, teher- és igénymentes.
2. A szerződő felek egyezően rögzítik, hogy a szombathelyi belterületi 3684/8 helyrajzi szám alatt felvett kivett vízmű megnevezésű, 312 m2 alapterületű ingatlan a VASIVÍZ ZRt. kizárólagos tulajdonát képezi. A tulajdoni lap tanúsága szerint az ingatlan per-, teher- és igénymentes.
3. A felek rögzítik, hogy az Aligátor Vízilabda Utánpótlás Sportegyesület (székhelye: 9700 Szombathely, Varasd utca 14., adószáma: 18032736-1-18, nyilvántartási száma: 18-02-0200291) (a továbbiakban: Egyesület) a VASIVÍZ ZRt. tulajdonosi hozzájárulásával, a szombathelyi Fedett Uszoda és Termálfürdő felújítását és bővítését tartalmazó sportfejlesztési program jóváhagyására irányuló kérelmet terjesztett a Magyar Vízilabda Szövetség elé. A Szövetség, mint hatósági jogkörben eljáró szervezet, az Emberi Erőforrás Minisztérium és a Nemzetgazdasági Minisztérium támogató nyilatkozatát követően, a programot jóváhagyta. A megvalósításhoz szükséges önerőt, 697 137 018 Ft-ot, valamint tervezésre fordítandó további 20 000 000 Ft-ot az Önkormányzat adott át belügyminisztériumi forrásból az Egyesületnek. Az Egyesület a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. Korm. rendelet alapján a Magyar Vízilabda Szövetség TAO Bíráló Bizottsága KE00209/2013/MVLSZ-4 számú határozatával jóváhagyott eszközfelújítást (továbbiakban: eszközfelújítás) valósít meg, a szombathelyi Fedett Uszoda és Termálfürdő felújítását és bővítését tartalmazó sportfejlesztési program keretében az ingatlanon. Felek kötelezettséget vállalnak arra, hogy az Egyesület beruházásában megvalósított létesítmények tekintetében a kötelező alkalmassági, garanciális és szavatossági igényeket a tulajdonjog átruházását követően az Egyesület és Önkormányzat együttesen érvényesíti. Az Egyesület kötelezettséget vállal arra, hogy a kárveszélyt viseli a létesítmény műszaki átadását követően, amelyre előreláthatóan 2017. július 31. napjáig kerül sor.
4. A jelen szerződés tárgya a 3. pont szerint megvalósított eszközfelújítás beruházási értéke a társasági adóról és az osztalékadóról szóló 1996. évi LXXXI. törvény 22/C. § (6a) bekezdés b) pontja szerint (TAO törvény), amely fizikai megtestesülése szerint az 1. pontban rögzített ingatlan bővítésében testesül meg. A jelen megállapodás tárgyát felek a következőkben „ingatlanrész” megnevezéssel jelölik.
5. A szerződő felek egyezően rögzítik azt, hogy a jelen szerződés joghatálya a fenti, 1.) és 2.) pontban felsorolt ingatlanrészekre nem terjed ki, a jelen vagyonátadásra vonatkozó nyilatkozat kizárólag a 3.) pontban megjelölt eszközfelújítás során létrejött létesítményekre terjed ki az Egyesület és az Önkormányzat jelen vagyonátadási megállapodásban rendelkezik tételes vagyoni lista alapján.
6. A szerződő felek kijelentik, hogy tudomásuk van arról, miszerint a VASIVÍZ ZRt. Külön okiratban az Önkormányzat kizárólagos tulajdonába adja, az Önkormányzat pedig tulajdonba veszi az 1.) és 2.) pontban megjelölt, szombathelyi belterületi 3684/8 helyrajzi szám alatt felvett kivett vízmű megnevezésű, valamint a szombathelyi belterületi 3684/10 helyrajzi szám alatt felvett és a természetben a Szombathely, Bartók Béla krt. 41. szám alatt található kivett uszoda, gyógyfürdő megnevezésű ingatlanokat ingyenes tulajdonba adás jogcímén.
7. Az AVUS SE a jelen szerződés tárgyát képező ingatlanrészt térítésmentesen, beruházási értéken adja át. A beruházással létrejött és átadásra kerülő vagyontárgyak részletes listája és a beruházás pontos értéke a műszaki átadás-átvétel után illetve a beruházást érintő végszámla befogadása után kerül pontosan meghatározásra és rendelkezésre bocsátásra. A beruházás szerződés szerinti műszaki átadás határideje 2017. augusztus 31.
8. AVUS SE tudomásul veszi, hogy az Önkormányzat Közgyűlése 38/2017.(III.2) Kgy. számú határozatában rögzítette, hogy a tulajdonszerzésre úgy kerülhet sor, hogy az az önkormányzat költségvetését nem terhelheti. A szerződő felek megállapodnak abban, hogy a jelen jogügylettel kapcsolatban felmerülő valamennyi közvetlen és közvetett költséget – figyelemmel Szombathely Megyei Jogú Város Közgyűlésének 38/2017. (III.2.) Kgy. sz. határozatban foglaltakra - az AVUS SE visel.
9. A felek rögzítik, hogy az illetékekről szóló 1990. évi XCIII. törvény 5.§ (1) bekezdése alapján az Önkormányzat és az AVUS SE a szerződés tárgyát képező ingatlanrész tulajdonjogának átruházásával kapcsolatosan illetékmentességet élvez. Az AVUS SE ÁFA visszaigénylésre nem jogosult.
10. AVUS SE kijelenti azt, hogy a szerződés tárgyát képező, jelenleg még az ingatlan-nyilvántartásban fel nem tüntettet ingatlanrész - per-, teher- és igénymentesek, azokon harmadik személynek olyan joga, amely az Önkormányzat általi jogszerzést korlátozná, vagy kizárná nem áll fenn. Az AVUS SE tudomásul veszi, hogy az ingatlanrésszel összefüggésben fennálló valamennyi jogviszony tekintetében az Önkormányzat semmilyen kötelezettséget nem vesz át, a tulajdonszerzéssel az ingatlanrész kivitelezésével összefüggésben létrejött jogviszonyokban az Önkormányzat jogutódnak nem tekinthető. Az AVUS SE szavatosságot vállal arra, hogy az Önkormányzat a jelen szerződés tárgyát képező ingatlanrészre – a vezetékjogtól eltekintve - per-, teher- és igénymentes tulajdonjogot szerez, amennyiben a jelen szerződésben rögzített, Önkormányzat részére történő vagyonátadás ingatlan-nyilvántartási bejegyzése és feltüntetése a műszaki átadás-átvételi eljárás befejezésétől számított 60 napon belül megtörténik.
11. Az AVUS SE a jelen szerződés aláírásának napján köteles az ingatlanok birtokát per-, teher- és igénymentes állapotban az Önkormányzatra átruházni. Az Önkormányzat a jelen szerződés aláírásával egyidejűleg lép az ingatlanok birtokába, ettől kezdve jogosult azokat használni, hasznaikat szedni, valamint köteles viselni azok terheit is, továbbá mindazokat a károkat, amelyeknek megtérítésére senkit nem lehet kötelezni.
12. A felek tudomásul veszik, hogy az átadott, 3.) pontban megjelölt ingatlanrészek vonatkozásában 15 évig a TAO célokban megjelölt sportcélú hasznosítás biztosítására a tulajdonost és a mindenkori használót sportcélú hasznosítási kötelezettség terheli, melyre nézve az AVUS SE, illetve az Önkormányzat, vagy az általa megjelölt önkormányzati gazdasági társaság, illetve sportcélú működtetésére jogosult sportszervezet az ingatlanrészek átadásával egyidejűleg kötelesek megállapodást kötni, amely jelen szerződés ……… mellékletét képezi. AVUS SE jelen szerződés aláírásával egyidejűleg nyilatkozik arról is, hogy a 3.) pontban részletesen körülírt ingatlanrész vonatkozásában a TAO-ra vonatkozó jogszabályokban foglalt kötelezettségeken kívül az Önkormányzatot sem az AVUS-val, sem más harmadik személlyel szemben semmilyen más kötelezettség nem terheli.
13. A jelen megállapodás megkötésére az Önkormányzat részéről a …/2017. (…) Kgy. számú határozat, míg az AVUS SE részéről a Küldöttgyűlés … számú határozata alapján kerül sor, így felek képviselői jelen megállapodás aláírására teljes körű felhatalmazással rendelkeznek. A felek rögzítik, hogy a hivatkozott határozatok a jelen megállapodás elválaszthatatlan, 4./ számú mellékleteit képezik.
14. A Felek kötelezettséget vállalnak arra, hogy a jelen szerződéssel kapcsolatos minden jelentősebb tényről, körülményről, illetve az azokban bekövetkezett jelentősebb változásokról egymást haladéktalanul írásban értesítik.
15. AVUS SE kötelezettséget vállal arra, hogy a tulajdonszerzéshez, üzemeltetéshez szükséges valamennyi tervet, műszaki leírást, dokumentációt hiánytalanul egyidejűleg az önkormányzat tulajdonába adja és ezek teljességéről e szerződés aláírásával egyidejűleg nyilatkozik, valamint ezeket az önkormányzat részére átadja. Ezen dokumentumok a következők:

AVUS SE kötelezettséget vállal arra, hogy az önkormányzattal együtt a jelen megállapodás tárgyát képező ingatlanokat az önkormányzat képviselőjével a jelen megállapodás aláírása előtt a műszaki és egyéb állapot felmérése érdekében bejárja, amiről a felek jegyzőkönyvet vesznek fel.

1. Amennyiben a jelen szerződésnek egy vagy több rendelkezése érvénytelen, semmis és/vagy nem végrehajtható lenne, vagy azzá válna, úgy a Felek kötelezik magukat arra, hogy az érvénytelen, semmis és/vagy nem végrehajtható szerződéses rendelkezést egy érvényes és jelen szerződés céljainak - különös tekintettel a szerződéskötéskor a Felek között fennálló szándékokra - megfelelő rendelkezéssel helyettesítik.
2. A felek rögzítik, hogy az AVUS SE Magyarországon bejegyzett civil szervezet, amelynek jogügyletkötési képessége korlátozva nincs. Az Önkormányzat az önkormányzati törvényben rögzített jogokkal felruházott helyi önkormányzat, melynek jogügyletkötési képessége korlátozva nincs. Az AVUS SE jelen megállapodásban nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül.
3. AVUS SE nyilatkozik, hogy teljes körűen meggyőződött arról és beszerezte a TAO jogszabály szerint esetlegesen szükséges hozzájárulásokat ahhoz, hogy a jelen megállapodást megköthesse a 3. pontban megvalósított eszközfelújítás tulajdonjogának átadására. Az AVUS SE a 3. pontban rögzített pályázatának ismeretében rögzíti, hogy minden információt jelen megállapodásban rögzített, amely az eszközfelújításra vonatkozó szövetségi határozatban és egyéb az Önkormányzat által nem ismerét egyéb TAO támogatással összefüggő dokumentumban az AVUS SE-t, mint támogatottat terheli.
4. Az AVUS SE az alábbiakban rögzíti, hogy a 3. pont szerinti eszközfelújítással összefüggésben milyen kötelezettségeknek kell eleget tenni, melyek átadására és átvételére felek kötelezettséget vállalnak:

a társasági adóról és osztalékadóról szóló 1996. évi LXXXI. törvény 22/C §., valamint a 107/2011. (VI. 30.) Korm. rendeletben előírtaknak kell eleget tenni.

1. A jelen szerződés módosítása vagy kiegészítése csak akkor érvényes, ha az írásos formában történik. Az írásos forma a jelen kikötéstől való eltérés esetére is szükséges.
2. A felek rögzítik, hogy a jelen megállapodás annak aláírása napján lép hatályba. Ha az aláírások nem ugyanazon a napon történnek, úgy a hatálybalépés időpontja a későbbi aláírás napja.
3. A szerződő Felek megállapodnak, hogy vitás ügyeiket tárgyalásos úton rendezik, eredménytelenség esetén, a hatásköri szabályoktól függően, kikötik a Szombathelyi Járásbíróság, illetve a Szombathelyi Törvényszék kizárólagos illetékességét.
4. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.) rendelkezései az irányadóak.
5. A jelen megállapodás …. példányban készült és …. sorszámozott oldalból, valamint …. mellékletből áll, melyből ….. példány az Önkormányzatot, ….. példány az AVUS SE-t illeti meg. A felek rögzítik, hogy az okirat valamennyi oldalát kézjegyűkkel látták el.
6. A szerződő felek a jelen megállapodás megszerkesztésével...................ügyvédet (9700 Szombathely,...............................................................) bízzák meg. A jelen megállapodás ügyvédi tényvázlatnak is minősül. Az Önkormányzat képviseletre jogosultjának aláírását ……….. jogtanácsos ellenjegyzi.

A jelen szerződést a Felek képviselői a jelen szerződést elolvasták, azt értelmezték, majd azt, mint szándékukkal és akaratukkal mindenben megegyezőt aláírták.

Kelt: Szombathely, 2017. …. Kelt: Szombathely, 2017. ….

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **AVUS SE** | **Szombathely Megyei Jogú**  **Város Önkormányzata** |
| Juhász Tibor  elnök | Dr. Puskás Tivadar  polgármester |

Jelen okiratot szerkesztem és Az Önkormányzat részéről ellenjegyzem

Az AVUS SE. részéről ellenjegyzem

Szombathelyen, 2017. ….. Szombathelyen, 2017. ……